钦定古今图书集成/理学汇编/字学典/第083卷 > 《晋卫夫人笔阵图》 > 《序》
## 钦定古今图书集成/理学汇编/字学典/第083卷 > 《晋卫夫人笔阵图》 > 《序》

夫三端之妙，莫先乎用笔；六艺之奥，莫重乎银钩。昔秦丞相斯见周穆王书，七日兴叹，患其无骨；蔡尚书邕入鸿都观碣，十旬不返，嗟其出群。故知达其源者少，暗于其理者多。近代以来，殊不师古，而缘情弃道，才记姓名。或学不该赡，闻见又寡，致使成功不就，虚费精神。自非通灵感物，不可与谈斯道。今删李斯笔“妙，更加润色，总七条，并作其形容，列事如左，贻诸子孙，永为模范，庶将来君子，时复览焉。” 《笔要》“取崇山绝仞中兔毛，八九月收之，其笔头长一寸，管长五寸，锋齐腰强者。其砚取前涸新石，润涩相兼，浮津耀墨者。其墨取庐山之松烟，代郡之鹿胶，十年以上强如石者为之。纸取东阳鱼卵/，虚柔滑净者。” 凡学书字，先学执笔。若真书去笔头二寸一分，若行草书去笔头三寸三分，执之下笔，点画波撆屈曲，皆须尽一身之力而送之。若初学先大书，不得从小，善鉴者不写，善写者不鉴。善笔力者多骨，不善笔力者多肉。多骨微肉者谓之“《筋书》，多肉微骨者谓之墨猪。多力丰筋者圣，无力无筋者病。” 一一从其消息而用之。

一　如“千里阵云”，隐隐然，其实有形。

如高峰坠石，磕磕然实如崩也。
《丿　陆》《断犀》象。
　百钧弩发。
　《万岁枯藤
乀》　崩浪雷奔
　劲弩筋节。

右七条《笔阵出入斩斫图》“执笔有七种：有心急而执笔缓者，有心缓而执笔急者，若执笔近而不能紧者，心手不齐，意后笔前者败。若执笔远而急，意前笔后者胜。又有六种用笔：结构圆备如篆法，飘飏洒落如章草，凶险可畏如八分，窈窕出入如飞自，耿介特立如鹤头，郁拔纵横如古隶，然心存委曲，每为一字，各” 象其形，斯造妙矣，书道毕矣。永和四年，上虞制记。